Mandriva Linux, príklad Open source operačného systému
**Open source** (doslovný preklad *otvorený zdroj*) je vo všeobecnosti akákoľvek verejnosti dostupná informácia s podmienkou zachovania jej ďalšieho slobodného šírenia. V tomto prípade nie je dôležité hovoriť o poplatku za jeho získanie, open source znamená slobodu prístupu. Open source je filozofia rovnomenného hnutia, ktoré založil Eric Raymond vo februári 1998.

Špecificky open source znamená open-source softvér, čo bol pôvodný význam, ktorý bol neskôr zovšeobecnený (všeobecne sa používa aj *open content*, t. j. otvorený obsah).

Open-source softvér musí mať dostupný zdrojový kód; koncoví používatelia musia mať právo voľne používať, modifikovať a šíriť softvér, ako aj právo baliť a predávať produkt. Softvér so zdrojovým kódom uvoľneným ako public domain aj pod GNU General Public License (GPL) spĺňa tieto podmienky. Open-source licencie môžu obsahovať ešte ďalšie obmedzujúce podmienky ako napr. uvedenie mena autora a uvedenie autorských práv.

Napriek zjavným podobnostiam je open-source softvér odlišný od slobodného softvéru. Definícia Nadácie slobodného softvéru je užšia než definícia open source. Dôsledkom je, že slobodný softvér je open source, ale open-source softvér nemusí byť slobodný („free"). Softvér distribuovaný za podmienok licencií GPL aj BSD licencie sú považované za open source aj slobodný softvér.

Rozhodnutie osvojiť si termín open source navrhla Christine Peterson a bol čiastočne založený na nedorozumeniach plynúcich z dvojakého významu slova „free" (pozri slobodný softvér). Free má význam „slobodný" aj „zadarmo". Priaznivci open source zdôrazňuje prvý význam a preto aj v slovenčine sa free softvér v tejto komunite prekladá výhradne ako „slobodný softvér".

Open source je aj registrovanou obchodnou značkou pre slobodné softvérové produkty.

Pojem „Open Source" odkazuje na niečo, čo môže byť zmenené, pretože toho dizajn je verejne prístupný. Aj keď vznikol v súvislosti s rozvojom počítačového softvéru, dnes termín „Open Source" označuje súbor hodnôt toho, čo nazývame Open Source spôsobom. Open Source projekty, produkty, alebo iniciatívy, sú tie, ktoré prijali otvorenú výmenu, účasť na spolupráci, rýchly „prototyping", transparentnosť, meritokracia a rozvoj spoločnosti.

Open source neznamená len prístup k zdrojovému kódu. Distribučné podmienky Open Source softvéru musia spĺňať nasledujúce kritériá:

* bezplatnú redistribúciu
* zdrojový kód
* odvodené práce
* integritu autorovho zdrojového kódu
* neobsahovať diskrimináciu jednotlivcov či skupín
* neobsahovať diskrimináciu na poli úsilia
* distribúciu licencie
* licencia musí byť rovnaká pre celý produkt
* licencia nesmie obmedzovať iný softvér
* licencia musí byť technologicky neutrálna

História
--------

Vývoj založený na zdieľaní a spolupráci na zlepšení zdrojového kódu softvéru má za sebou históriu v podstate takú dlhú, ako vývoj softvéru sám. V neskorých 90-tych rokoch, záujem a účasť na tomto jave sa výrazne zvyšuje s vývojom Linuxu a webového prehliadača Netscape. 

Názov „open source" (slovensky otvorený zdroj) najskôr navrhla skupina ľudí pôsobiacich v oblasti „free" softvéru, ktorí kritizovali politickú a morálnu filozofiu vyplývajúcu z pojme „free softvér", čo v angličtine znamená slobodný, voľný, bezplatný a snažili sa preformulovať názov tak, aby vyhovoval aj komerčnejšiemu zameraniu. Názov „free softvér" vnímali ako taký, ktorý bude odrádzať od používania vo firemnom prostredí. Túto názorovú skupinu tvorili Christine Peterson, Todd Anderson, Larry Augustin, Jon Hall, Sam Ockman, Michael Tiemann a Eric S. Raymond. Peterson navrhol názov „open source" na stretnutí, ktoré sa konalo v Palo Alto v Kalifornii, v reakcii na oznámenie spoločnosti Netscape v januári 1998 o verejnom vydaní zdrojového kódu pre Netscape Navigator. Nasledujúci deň podporil tento názov aj Linus Torvalds (tvorca LInuxu) a Phil Hughes podporil v Linux Journal. Tento návrh si pôvodne osvojil aj Richard Stallman, zakladateľ hnutia slobodného softvéru, ale neskôr si to rozmyslel a používa názov Free and Open Source Software. Eric Raymond bol obzvlášť aktívny v snahe popularizovať nový názov a prvýkrát verejne vyzval komunitu slobodného softvéru, aby prijala názov „open source", 8. februára 1998. Krátko nato, koncom februára 1998, v spolupráci s Bruceom Perensom založil iniciatívu Open Source Initiative (OSI) ako vzdelávaciu, ochrannú a sprievodnú organizáciu. Raymond bol prezidentom OSI od jej založenia až do februára 2005. „Deň open source", ktorý by pripadal na 8. februára využili priaznivci open souce na organizovanie medzinárodnej konferencie Open Source Day, ktorá zhromažďuje fanúšikov otvorených riešení zo strednej a východnej Európy. Prvý krát sa uskutočnila v roku 2007 vo Varšave.

Výhody Open Source
------------------

Open Source projekty sú také, aký je pôvodný projekt Open Source, takže softvér je neobmedzený. Ak má niekto iné zmýšľanie, môže si jednoducho prispôsobiť softvér pre svoje potreby a zdieľať ho s ostatnými. Ak chce niekto postaviť svoj softvér nad ten pôvodný, nič mu nebráni, aby tak urobil. Open Source je veľmi prospešný pre pôvodný softvér. Tým, že je zdrojový kód k dispozícii, môže sa tiež kontrolovať, opravovať chyby v pôvodnom kóde a navrhnúť lepšie spôsoby, ako robiť veci. Súkromie je zachované bezpečnostnými audítormi, aby videli, čo presne sa deje v zákulisí. Napokon, je to prospešné pre všetky zúčastnené strany.

Obhajcovia open source
----------------------

* Eric Raymond, Linus Torvalds, Paul Vixie, Alan Cox, Tim O'Reilly

Projekty a organizácie
----------------------

* (Pozri aj Open-source softvér)
* Source mage
* Google open source programs office
* Jenkins
* Joomla
* Kaltura Archivované 2014-04-21 na Wayback Machine
* LibreOffice
* Linux
* Moodle
* Mozilla and Firefox
* open.NASA
* Opencast Matterhorn Archivované 2014-12-09 na Wayback Machine
* OpenProdoc
* Opina
* OrangeHRM
* Orthanc
* Pentaho
* Phraseanet
* PrestaShop
* PLOS ONE
* PourOver
* Processing
* ProjectLibre
* project-open
* Rubedo Archivované 2014-12-20 na Wayback Machine
* Seafile
* TestLink
* The R Project for Statistical Computing
* Sourceforge
* Squash
* VistA
* wallabag
* Weave
* a ďalšie

Open Source na Slovensku
------------------------

Zastupuje najmä lokalizačné a propagačné projekty. Medzi ďalšie projekty patrí Občianske združenie Platon alebo Spoločnosť pre otvorené informačné technológie. Niektoré projekty ako Slovenská Open Source Iniciatíva alebo Slovenské združenie používateľov Linuxu (SKLUG) sú už mŕtve.

Open Source v Česku
-------------------

Pozostáva s lokalizačných a propagačných projektov, OSS Aliance a Liberix.

Pozri aj
--------

* Open-source softvér
* Free and Open Source Software (FOSS, F/OSS alebo aj FLOSS)
* Richard Stallman

Iné projekty
------------

CommonsWikislovník
* Spolupracuj na Commons Commons ponúka multimediálne súbory na tému **Open source**
* Spolupracuj na Wikislovníku Wikislovník ponúka heslo ****Open source****

Referencie
----------

1. ↑  OPENSOURCE.COM. 2014. *What is open source?*. [online]. 2014. [cit. 2014.12.05.]. Dostupné na internete:
2. 1 2  OPENSOURCE.ORG. 2014. *The Open Source Definition*. [online]. 2014. [cit. 2014.12.05.]. Dostupné na internete:
3. ↑   *Goodbye, "free software"; hello, "open source"* [online]. www.catb.org, [cit. 2021-02-04]. Dostupné online.
4. ↑  Idea of Open Source Day, opensourceday.pl, 2012, Online Archivované 2016-03-17 na Wayback Machine
5. ↑  ELEMENTARYOS.ORG. 2014. *What does "open source" mean?*. [online]. 2014. [cit. 2014.12.05.]. Dostupné na internete:
6. ↑  OPENSOURCE.COM. 2014. *List of open source projects and applications*. [online]. 2014. [cit. 2014.12.05.]. Dostupné na internete:

Externé odkazy
--------------

* Open source a free software a jeho výhody[nefunkčný odkaz]
* Spoločnosť pre otvorené informačné technológie (SOIT)